als_Latn dik_Latn sag_Latn
Shërbimi i Çështjeve të Brendshme dhe Ankesave në Ministrin e Brendshme nis hetimet për policët që filmuan dhe shpërndanë videon e ministrit teknik Dritan Demiraj, duke kundërshtuar sekuestrimin e disa provave materiale.
ABC News ka mësuar se hetimet kanë nisur nga SHÇBA-ja, e cila është vënë në kërkim të punonjësit të policisë që regjistroi me kamerat e trupit ministrin Demiraj dhe më pas e shpërndau atë në media. Për llogari të këtij hetimi, mësohet se efektivët e SHÇBA-së së ministrisë kanë kërkuar disa material në prokurori, ku po hetohej rasti i helmimit të 150 pjesëmarrësve në aktivitetin e opozitës pranë kryeministrisë.
Burimet thonë se janë sekuestruar të gjitha raportet e shërbimit të efektivëve të policisë që ndodheshin në vendin e ngjarjes, pranë magazinës së kompanisë private në Kashar, ku oficerët e policisë gjyqësore po kërkonin sekuestrimin e 12 prozhektorëve ndriçues. Këto material shkresore, thonë burimet, do të nxjerrin në pah se kush nga punonjësit e policisë kanë bërë filmimin ku shfaqet ministri teknik duke kërkuar mos sekeustrimin e të gjithë prozhektorëve.
Nga ana tjetër, veç hetimit për filmimin dhe shpërndarjen e videos në media, mësohet se SHÇBA-ka na nis hetimet edhe për oficerin e policisë gjyqësore, I cili në komunikimin me ministrin Demiraj ka pretednuar se po kryente sekuestrimin me urdhër të prokurorisë. Burimet thonë se oficeri nuk kishte urdhër nga prokurori për kryerjen e sekuestrimit të prozhektorëve, çka sipas SHÇBA-së ai ka gënjyer ministrin. Ndërkohë ligji, thonë burimet, ia njeh të drejtën oficerit të policisë gjyqësore të sekuestroi dhe marr prova kur e sheh të nevojshëm se duhen për hetimin edhe pa lejen e prokurorit. Por në rastin konkret, thonë burimet e ministrisë, oficeri nuk i ka shpjeguar ministrit Demiraj se marrja e provës dhe sekuestrimi I tyre është e drejtë e tij, por ia ka faturuar veprimin procedurial sikur ishte urdhëruar nga prokuroria. Për këtë fakt, kanë nis hetimet ndaj tij për akuzën e “shpërdorim të detyrës”.
Sa I përket hetimeve për shkakun e helmimit të 150 pjesëmarrësve në aktivitetin electoral të PD-së kanë mbetur në vend numëro, pasi Forcat e Armatosura nuk kanë kthyer përgjigje për rezultatin e analizave. Ndërsa Mjekësia Ligjore, është shprehur se nuk ka kapacitetet teknologjike e njerëzore për të kryer analiz të thelluar, se cili ishte shkaku që rreth 15 persona kërkuan ndihmë mjekësore, pas acatrimit të lëkurës e djegësimit të syve.
als_Latn als_Latn als_Latn als_Latn als_Latn